તૂતીકોરિન- તમિલનાડુના તૂતીકોરિનમાં વિરોધ પ્રદર્શન અને હિંસા બાદ સ્ટર્લાઈટ કોપર પ્લાન્ટ બંધ થવાને કારણે 32 હજાર 500 કારીગરોની આજીવિકા પર સંકટ ઉભું થયું છે. જેમાં 3500 કારીગરોની આજીવિકા પર પ્રત્યક્ષ અસર પહોંચી છે. જ્યારે આશરે 40 હજાર જેટલા કારીગરોની નોકરી અપ્રત્યક્ષ રીતે પ્રભાવિત થઈ છે. સ્ટર્લાઈટ કોપર પ્લાન્ટમાં 2500 કર્મચારી કોન્ટ્રાક્ટ કામદારો છે. જેઓને કંપનીએ કરારની જોગવાઈ મુજબ ફરિયાદ નોટિસ ઈશ્યૂ કરી છે. આ ઉપરાંત લગભગ 30 હજાર કર્મચારી કારખાનું બંધ થવાને કારણે બેરોજગાર થયા છે. જેઓ સપ્લાયર, ખાદ્ય સામગ્રી પહોંચાડનારા, પરિવહન વાહન એકમો તેમજ અન્ય એકમો દ્વારા ફેક્ટરી સાથે જોડાયેલા હતા. બેરોજગાર થયેલા આ લોકો સામે જ્યાં સુધી પ્લાન્ટ બંધ રહેશે ત્યાં સુધી આજીવિકાનું સંકટ ઉભું થયું છે.